ΠΕΡΙΕΧΟΜΕΝΑ
ΑΠΟΦΑΣΕΙΣ
Κανονισμός συστάσεως και λειτουργίας της Τεχνικής Υπηρεσίας της Ιεράς Μητροπόλεως Παραμυ-
θίας, Φιλιατών, Γηρομερίου και Πάργας.
ΔΙΟΡΘΩΣΕΙΣ ΣΦΑΛΜΑΤΩΝ
Διορθώσεις σφαλμάτων στην υπ’ αρ. 297/5.1.2024
κοινή απόφαση των Υπουργών Εθνικής Οικονομίας και Οικονομικών, Τουρισμού και Ψηφιακής
Διακυβέρνησης που δημοσιεύθηκε στην Εφημερίδα της Κυβερνήσεως (Β’ 79).
ΑΠΟΦΑΣΕΙΣ
Αριθμ. 818/547
(1)
Κανονισμός συστάσεως και λειτουργίας της Τεχνικής Υπηρεσίας της Ιεράς Μητροπόλεως Παρα-
μυθίας, Φιλιατών, Γηρομερίου και Πάργας.
Η ΙΕΡΑ ΣΥΝΟΔΟΣ
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Έχουσα υπόψη:
1) Τις διατάξεις της παρ. 4 του άρθρου 1 και της παρ. 2
του άρθρου 46 του ν. 590/1977 «Περί του Καταστατικού
Χάρτου της Εκκλησίας της Ελλάδος» (Α’ 146),
2) τις υποχρεώσεις της ποιμαινούσης Εκκλησίας προς
το χριστεπώνυμο πλήρωμα, οι οποίες απορρέουν εκ
των Ευαγγελικών επιταγών, των Ιερών Κανόνων και των
Νόμων του Κράτους,
3) τις υφιστάμενες κοινωνικές, ποιμαντικές και πνευματικές ανάγκες της Ιεράς Μητροπόλεως Παραμυθίας,
Φιλιατών, Γηρομερίου και Πάργας,
4) την υπ’ αρ. 150/244/26.2.2024 πρόταση του Σεβασμιωτάτου Μητροπολίτου Παραμυθίας, Φιλιατών, Γηρο-
μερίου και Πάργας Σεραπίωνος,
5) την υπ’ αρ. 465/01.03.2024 Γνωμοδότηση της Νομικής Υπηρεσίας της Ιεράς Συνόδου της Εκκλησίας της
Ελλάδος,
6) την από 5.3.2024 απόφαση της Διαρκούς Ιεράς Συνόδου,
εγκρίνει τον Κανονισμό συστάσεως και λειτουργίας της
Τεχνικής Υπηρεσίας της Ιεράς Μητροπόλεως Παραμυθίας, Φιλιατών, Γηρομερίου και Πάργας, ως εξής:
ΚΑΝΟΝΙΣΜΟΣ
ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΗΣ ΤΕΧΝΙΚΗΣ ΥΠΗΡΕΣΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΡΑΜΥΘΙΑΣ, ΦΙΛΙΑ-
ΤΩΝ, ΓΗΡΟΜΕΡΙΟΥ ΚΑΙ ΠΑΡΓΑΣ
Άρθρο 1
Σύσταση Τεχνικής Υπηρεσίας - Έδρα
Συνιστάται Τεχνική Υπηρεσία στην Ιερά Μητρόπολη
Παραμυθίας, Φιλιατών, Γηρομερίου και Πάργας, με σκοπό τον προγραμματισμό, την μελέτη, την παρακολούθη-
ση και την εκτέλεση εκκλησιαστικών έργων της Ιεράς
Μητροπόλεως και των υπαγομένων σε αυτή εκκλησιαστικών νομικών προσώπων της παρ. 4 του άρθρου 1
του ν. 590/1977, σύμφωνα με τις διατάξεις του υπ’ αρ. 55/
1974 Κανονισμού της Εκκλησίας της Ελλάδος «Περί
μελέτης και εκτελέσεως απάντων των εκκλησιαστικών
έργων» (Α΄ 185) και του ν. 4412/2016 περί δημοσίων
συμβάσεων, σε περίπτωση χρηματοδοτήσεως από δημόσιους ή ευρωπαϊκούς πόρους, όπως εκάστοτε ισχύ-
ουν. Έδρα της Τεχνικής υπηρεσίας είναι τα γραφεία της
Ιεράς Μητροπόλεως Παραμυθίας, Φιλιατών, Γηρομερίου
και Πάργας.
Άρθρο 2
Ορισμοί
Κατά την έννοια του Κανονισμού 55/1974 της Εκκλησίας της Ελλάδος (Α’ 185), των Οδηγιών 2014/24/
ΕΕ και 2014/25/ΕΕ και της εναρμονισθείσης προς αυτές
ελληνικής νομοθεσίας, ήτοι του ν. 4412/2016 όπως εκάστοτε ισχύει:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1668
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1668/14.03.2024
1. Ως «Κύριος του έργου», «Εργοδότης» και «Φορέας
κατασκευής», ορίζεται η Ιερά Μητρόπολη Παραμυθίας,
Φιλιατών, Γηρομερίου και Πάργας ή, κατά περίπτωση,
το υπαγόμενο σε αυτή εκκλησιαστικό νομικό πρόσωπο
της παρ. 4 του άρθρου 1 του ν. 590/1977.
2. Ως «Αναθέτουσα Αρχή», ορίζεται το Μητροπολιτικό Συμβούλιο της Ιεράς Μητροπόλεως Παραμυθίας,
Φιλιατών, Γηρομερίου και Πάργας ή, κατά περίπτωση,
το Εκκλησιαστικό Συμβούλιο ή το Ηγουμενοσυμβούλιο
ή το Διοικητικό Συμβούλιο των εκκλησιαστικών νομικών
προσώπων της παρ. 4 του άρθρου 1 του ν. 590/1977 της
Ιεράς Μητροπόλεως Παραμυθίας, Φιλιατών, Γηρομερίου
και Πάργας.
3. Ως «Προϊσταμένη Αρχή», ορίζεται το Μητροπολιτικό
Συμβούλιο της Ιεράς Μητροπόλεως Παραμυθίας, Φιλιατών, Γηρομερίου και Πάργας.
4. Ως «Διευθύνουσα Υπηρεσία» και «Επιβλέπουσα Υπηρεσία», ορίζεται η Τεχνική Υπηρεσία της Ιεράς
Μητροπόλεως Παραμυθίας, Φιλιατών, Γηρομερίου και
Πάργας.
5. Όπου στον παρόντα Κανονισμό αναφέρονται οι
όροι «Τεχνική Υπηρεσία» ή «Μητροπολιτικό Συμβούλιο», εννοούνται αντιστοίχως η Τεχνική Υπηρεσία και
το Μητροπολιτικό Συμβούλιο της Ιεράς Μητροπόλεως
Παραμυθίας, Φιλιατών, Γηρομερίου και Πάργας.
Άρθρο 3
Θεσμικό πλαίσιο
Οι συμβάσεις εκτελέσεως μελετών και έργων της Ιεράς
Μητροπόλεως Παραμυθίας, Φιλιατών, Γηρομερίου και
Πάργας και των υπαγομένων σε αυτή εκκλησιαστικών
νομικών προσώπων διέπονται από τις διατάξεις του
υπ’ αρ. 55/1974 Κανονισμού της Εκκλησίας της Ελλάδος
«Περί μελέτης και εκτελέσεως απάντων των εκκλησιαστικών έργων» (Α’ 185), υπό την επιφύλαξη της νομοθεσίας
περί αναθέσεως και εκτελέσεως των δημοσίων έργων
ή μελετών ή κοινοτικών συμβάσεων (ν. 4412/2016), η
οποία εφαρμόζεται για μελέτες ή έργα επιχορηγούμενα ή συγχρηματοδοτούμενα από εθνικούς ή ευρωπαϊ-
κούς πόρους (υποπαρ. 3 της παρ. 1 του άρθρου 68 του
ν. 4235/2014).
Άρθρο 4
Οργάνωση της Τεχνικής Υπηρεσίας
1. Η Τεχνική Υπηρεσία αποτελείται από τρία μέλη και
στελεχώνεται από Αρχιτέκτονες ή Πολιτικούς Μηχανικούς ή Μηχανολόγους Π.Ε ή Τ.Ε. ή και συντηρητές έργων
τέχνης.
2. Προϊστάμενος της Τεχνικής Υπηρεσίας ορίζεται Αρχιτέκτονας ή Πολιτικός Μηχανικός, ο οποίος είναι αρμό-
διος εισηγητής προς το Μητροπολιτικό Συμβούλιο για
τα θέματα της Τεχνικής Υπηρεσίας.
3. Τα μέλη της Τεχνικής Υπηρεσίας, ο Προϊστάμενος
αυτής και ο αναπληρωτής του, ορίζονται με Πράξη του
Μητροπολιτικού Συμβουλίου.
4. Τα μέλη της Τεχνικής Υπηρεσίας, καθώς και το απαραίτητο για την στελέχωσή της προσωπικό, δύνανται να
παρέχουν τις υπηρεσίες τους αφιλοκερδώς ή να προσλαμβάνονται από την Ιερά Μητρόπολη με συμβάσεις
εργασίας ή έργου ή παροχής υπηρεσιών, σύμφωνα με
τις κείμενες διατάξεις.
5. Καθήκοντα Γραμματέως της Τεχνικής Υπηρεσίας δύνανται να ανατίθενται σε υπάλληλο των γραφείων της
Ιεράς Μητροπόλεως.
6. Μέλη της Τεχνικής Υπηρεσίας, τα οποία καθ’ οιονδήποτε τρόπο δεν ανταποκρίνονται στα καθήκοντά τους,
παύονται σύμφωνα με τις διατάξεις που αφορούν στην
κατά περίπτωση εργασιακή τους σχέση και αντικαθίστανται με αιτιολογημένη απόφαση του Μητροπολιτικού
Συμβουλίου.
Άρθρο 5
Αρμοδιότητες της Τεχνικής Υπηρεσίας
1. Εκπονεί τις μελέτες των τεχνικών και καλλιτεχνικών
έργων της Ιεράς Μητροπόλεως Παραμυθίας, Φιλιατών,
Γηρομερίου και Πάργας και, κατά περίπτωση, των υπαγομένων σε αυτή εκκλησιαστικών νομικών προσώπων της
παρ. 4 του άρθρου 1 του ν. 590/1977, κατόπιν αιτήματος
των οργάνων διοικήσεως αυτών.
2. Παρακολουθεί, ελέγχει και εγκρίνει τις μελέτες που
εκπονούν ιδιώτες Μηχανικοί για τα έργα της Ιεράς Μητροπόλεως και των υπαγομένων σε αυτή εκκλησιαστι-
κών νομικών προσώπων.
3. Επιβλέπει και ελέγχει τις κατασκευές, επισκευές και
συντηρήσεις έργων της Ιεράς Μητροπόλεως, τα οποία
εκτελούνται είτε με ανάδοχο είτε με αυτεπιστασία, σύμφωνα με την κείμενη νομοθεσία.
4. Γνωμοδοτεί στο Μητροπολιτικό Συμβούλιο σχετικά με τα υποβαλλόμενα προς έγκριση τεχνικά έργα
της Ιεράς Μητροπόλεως και των υπαγομένων σε αυτή
εκκλησιαστικών νομικών προσώπων.
5. Γνωμοδοτεί και παρακολουθεί την εκτέλεση έργων
που πραγματοποιούνται με προγραμματικές συμβάσεις
μεταξύ αφ’ ενός της Ιεράς Μητροπόλεως Παραμυθίας,
Φιλιατών, Γηρομερίου και Πάργας ή των υπαγομένων
σε αυτή εκκλησιαστικών νομικών προσώπων, και αφ’
ετέρου φορέων του Δημοσίου ή Ο.Τ.Α. ή άλλων φορέων,
όπως προβλέπεται στον ν. 4412/2016.
6. Παρέχει κάθε τεχνική βοήθεια προς το Μητροπολιτικό Συμβούλιο.
7. Αναλαμβάνει την πολεοδομική τακτοποίηση των
ακινήτων της Ιεράς Μητροπόλεως και των υπαγομένων
σε αυτή εκκλησιαστικών νομικών προσώπων, κατόπιν
αποφάσεως του κατά περίπτωση διοικούντος οργάνου
και εγκρίσεως του Μητροπολιτικού Συμβουλίου.
8. Τα μέλη της Τεχνικής Υπηρεσίας ασκούν και καθήκοντα Επιβλέποντος Μηχανικού κατ’ ανάθεση. Καθήκο-
ντα Επιβλέποντος Μηχανικού δύνανται να ανατίθενται
και σε άλλους Αρχιτέκτονες ή Πολιτικούς Μηχανικούς,
προσλαμβανομένους από το Μητροπολιτικό Συμβούλιο
ή την κατά περίπτωση Αναθέτουσα Αρχή, με σύμβαση
έργου ή εργασίας ορισμένου χρόνου ή εντολής ή παροχής ανεξαρτήτων υπηρεσιών.
Άρθρο 6
Σύνταξη και εκπόνηση μελετών
1. Η σύνταξη μελετών των προς εκτέλεση έργων πραγματοποιείται από την Τεχνική Υπηρεσία, η δε θεώρηση
αυτών από τον Προϊστάμενο αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1668/14.03.2024
2. Σε περίπτωση αδυναμίας της Τεχνικής Υπηρεσίας να
συντάξει και να εκπονήσει τις σχετικές μελέτες, ο Κύριος
του έργου δύναται να αναθέτει την εκπόνηση αυτών σε
ειδικό έμπειρο επί του προς εκτέλεση έργου Μηχανικό.
Μελέτες που συντάσσονται από τρίτους, θεωρούνται
από την Τεχνική Υπηρεσία και εγκρίνονται από την Προϊσταμένη Αρχή.
3. Για την δημοπράτηση των έργων, οι συνταχθείσες
μελέτες εγκρίνονται από την Προϊσταμένη Αρχή, δηλαδή
το Μητροπολιτικό Συμβούλιο, το οποίο εγκρίνει και τη
σχετική διακήρυξη.
4. Επί των αιτήσεων θεραπείας εργοληπτών, μελετητών και παρόχων συναφών υπηρεσιών για συμβάσεις της
Ιεράς Μητροπόλεως Παραμυθίας, Φιλιατών, Γηρομερίου
και Πάργας και των υπαγομένων σε αυτή εκκλησιαστικών νομικών προσώπων, αποφαίνεται το Μητροπολιτι-
κό Συμβούλιο, κατόπιν γνωμοδοτήσεως του Τεχνικού
Συμβουλίου.
Άρθρο 7
Τεχνικό Συμβούλιο
1. Συνιστάται Τεχνικό Συμβούλιο, το οποίο γνωμοδοτεί
για θέματα που ορίζει η εκάστοτε ισχύουσα νομοθεσία
για τα δημόσια έργα, όταν κύριος και φορέας κατασκευής του έργου είναι η Ιερά Μητρόπολη Παραμυθίας, Φι-
λιατών, Γηρομερίου και Πάργας ή τα υπαγόμενα σε αυτή
εκκλησιαστικά νομικά πρόσωπα.
2. Το Τεχνικό Συμβούλιο απαρτίζεται από α) ένα Νομικό με γνώσεις και πείρα περί τις δημόσιες συμβάσεις,
ως Πρόεδρο, και β) δύο Αρχιτέκτονες ή Πολιτικούς Μηχανικούς. Τα μέλη της Τεχνικής Υπηρεσίας δεν δύνανται
να είναι και μέλη του Τεχνικού Συμβουλίου.
3. Το Τεχνικό Συμβούλιο συγκροτείται με απόφαση του
Μητροπολιτικού Συμβουλίου, με την οποία ορίζονται:
α) ως Εισηγητής, ο Προϊστάμενος της Τεχνικής Υπηρεσίας, ο οποίος συμμετέχει στο Τεχνικό Συμβούλιο χωρίς
ψήφο και
β) ο Γραμματέας του Τεχνικού Συμβουλίου, ο οποίος
επίσης δεν έχει ψήφο. Καθήκοντα Γραμματέως του Τεχνικού Συμβουλίου δύνανται να ανατίθενται σε υπάλληλο
των γραφείων της Ιεράς Μητροπόλεως.
4. Μέλη του Τεχνικού Συμβουλίου, τα οποία καθ’ οιονδήποτε τρόπο δεν ανταποκρίνονται στα καθήκοντά
τους, αντικαθίστανται με αιτιολογημένη απόφαση του
Μητροπολιτικού Συμβουλίου.
5. Η ιδιότητα του μέλους του Τεχνικού Συμβουλίου
είναι τιμητική και άμισθη, δύναται ωστόσο το Μητροπολιτικό Συμβούλιο να αποφασίζει την καταβολή συμβολι-
κού ποσού για έξοδα μετακινήσεως και παραστάσεως.
6. Το Τεχνικό Συμβούλιο συγκαλείται με πρόσκληση
του Προέδρου τουλάχιστον τρεις ημέρες πριν από την
συνεδρίαση, όταν ζητηθεί από τον Πρόεδρο του Μητροπολιτικού Συμβουλίου ή από τον Προϊστάμενο της
Τεχνικής Υπηρεσίας ή όταν ο ίδιος κρίνει απαραίτητο. Το
Συμβούλιο συνεδριάζει στα Γραφεία της Ιεράς Μητροπόλεως Παραμυθίας, Φιλιατών, Γηρομερίου και Πάργας είτε
σε άλλο πρόσφορο τόπο, κατά την κρίση του Προέδρου.
7. Ο Πρόεδρος του Τεχνικού Συμβουλίου δύναται να
καλεί στις συνεδριάσεις οποιονδήποτε υπάλληλο ή ιδιώτη για παροχή πληροφορίας ή γνώμης σχετικών με τα
θέματα που συζητούνται, ο οποίος αποχωρεί πριν από
την λήψη της αποφάσεως.
8. Οι αποφάσεις και γνωμοδοτήσεις λαμβάνονται κατά
πλειοψηφία. Οι απόψεις του μειοψηφήσαντος μέλους
καταγράφονται στα πρακτικά.
9. Τα πρακτικά των συνεδριάσεων υπογράφονται από
τα μέλη σε έξι αντίτυπα, και εξ αυτών λαμβάνει από ένα
το κάθε μέλος, δύο κατατίθενται στο Μητροπολιτικό
Συμβούλιο και ένα στην Τεχνική Υπηρεσία.
10. Για κάθε θέμα που προκύπτει κατά την εκτέλεση
των καθηκόντων του Τεχνικού Συμβουλίου, αποφασίζει
το ίδιο κατά πλειοψηφία, σύμφωνα με την κείμενη νομοθεσία, και εισηγείται αναλόγως στο Μητροπολιτικό
Συμβούλιο.
Άρθρο 8
Τελικές διατάξεις
Κάθε θέμα, το οποίο δεν προβλέπεται από τις διατάξεις
του παρόντος Κανονισμού και δεν συνιστά τροποποίηση
των διατάξεών του, αλλά βασίζεται και δεν αντιβαίνει
σ’ αυτές, ρυθμίζεται με απόφαση του Μητροπολιτικού
Συμβουλίου, η οποία οφείλει να είναι πάντοτε σύμφωνη
με τους Ιερούς Κανόνες της Ορθοδόξου Εκκλησίας και
τις νομοθετικές και κανονιστικές διατάξεις, που διέπουν
την Εκκλησία της Ελλάδος.
Άρθρο 9
Ισχύς
1. Με τον παρόντα Κανονισμό ουδεμία επιβάρυνση
προκαλείται στον προϋπολογισμό της Ιεράς Μητροπόλεως Παραμυθίας, Φιλιατών, Γηρομερίου και Πάργας.
2. Η ισχύς του παρόντος Κανονισμού άρχεται από της
δημοσιεύσεώς του στην Εφημερίδα της Κυβερνήσεως.
3. Η απόφαση αυτή να δημοσιευθεί στην Εφημερίδα
της Κυβερνήσεως και στο επίσημο δελτίο της Εκκλησίας
της Ελλάδος «Εκκλησία».
Αθήνα, 5 Μαρτίου 2024
Ο Πρόεδρος
† Αθηνών ΙΕΡΩΝΥΜΟΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(2)
Στην υπ’ αρ. 297/5.1.2024 κοινή απόφαση των Υπουργών Εθνικής Οικονομίας και Οικονομικών, Τουρισμού
και Ψηφιακής Διακυβέρνησης που δημοσιεύθηκε στην
Εφημερίδα της Κυβερνήσεως (Β’ 79) στη σελίδα 339 στην
Α’ στήλη διορθώνεται:
το εσφαλμένο:
«ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΤΟΥΡΙΣΜΟΥ - ΨΗΦΙΑΚΗΣ ΔΙΑΚΥΒΕΡΝΗΣΗΣ»,
στο ορθό:
«ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ - ΤΟΥΡΙΣΜΟΥ - ΨΗΦΙΑΚΗΣ ΔΙΑ-
ΚΥΒΕΡΝΗΣΗΣ»
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1668/14.03.2024
Στη σελίδα 340 στην Α’ στήλη διορθώνεται στο σημείο
17 του προοιμίου,
το εσφαλμένο:
«Το π.δ. 40/2020 «Οργανισμός Υπουργείου Ψηφιακής
Διακυβέρνησης»,
στο ορθό:
«Το π.δ. 133/2017 «Οργανισμός του Υπουργείου Διοικητικής Ανασυγκρότησης» (Α’ 161), το π.δ. 141/2017
«Οργανισμός Υπουργείου Εσωτερικών» (Α’ 180) και το
π.δ. 40/2020 «Οργανισμός Υπουργείου Ψηφιακής Διακυβέρνησης».
Στη σελίδα 345 στη Β’ στήλη προστίθεται μετά την υπογραφή του Υφυπουργού Εθνικής Οικονομίας και Οικο-
νομικών η «ΥΠΟΥΡΓΟΣ ΕΣΩΤΕΡΙΚΩΝ ΝΙΚΗ ΚΕΡΑΜΕΩΣ».
(Από το Υπουργείο Τουρισμού)

[Source: 20240201668.pdf | Tokens: 12464]